# Referat fra møte i FAU, 09.12.15

## Åpning, registrering og godkjenning av referat

Referatet ble godkjent med en rettelse. Nils Terje Pollestad er leder i FAU og ikke nestleder som det stor i referatet. Lill Gundersen (9C) hadde meldt frafall.

|  |  |
| --- | --- |
| **Gruppe:** | Foreldrenes arbeidsutvalg (FAU) Tastarustå skole |
| **Møtested:** | Personalrommet |
| **Møtedato/-tid:** | Tirsdag 09.12.2015, kl. 1900 – 2030 |
| **Deltakere:** | **8. klasse**Cathrine Fjørtoft, 8BLine Eik, 8C Trygve Christiansen, 8D Odd Erik Fjørtoft, 8E | **9. klasse**Lill Gundersen, 9C | **10. klasse**Nils Terje Pollestad (leder), 10BCato Arnesen, 10 CHilde Gunn Thorsen, 10D (driftsstyreleder)Janne Fauskanger, 10D  |
| **Meldt forfall:** | Nils Terje setter inn de som evt. har meldt frafall |
| **Kopi til:** | Rektor |

## Informasjon fra rektor

* Årets juleball. Kjekk kveld, men noen utfordringer som kan tas med i betraktningen til neste år.
* Status personal og elever.
	+ En rolig periode – stabilt både på personal- og elevfronten. Muligens to nye elever rett over jul
	+ Det ligger an til å bli rundt 90 i 8. klasse til høsten
* Temamøte
	+ Mulig han skal trekkes inn også i undervisningssammenheng. Rektor har sendt mail
* 10. trinn – mange prøver i det siste, ellers besøk på helsestasjon for ungdom på planen
* 9. trinn – foreldreundersøkelse med svarprosent på 59
* 10. trinn – foreldreundersøkelse – noe dårligere resultat enn i 9. Men, resultatene fra foreldreundersøkelsenene behandles i disse dager
* Nasjonale prøver – informasjon om resultatene vil legges ut på skolens hjemmesider, men kort oppsummert:
	+ Engelsk på 8. trinn – gode resultater
	+ Lesing på 8. og 9. trinn. 8. trinn ligger over det nasjonale snittet og 9. trinn har løftet seg bra fra i fjor, men ligger lavere enn snittet i Stavanger kommune
	+ Regning – også et løft både på 8. og 9. trinn
* Satsing i Stavanger kommune: «Bedre læring i Stavangerskolen». Satsing på bruk av nettbrett, ikke for å heve digital kompetanse, men for å bedre elevenes læring. Midlene er redusert, så det er usikkert hvilke trinn og hvor mange på hvert trinn som får nettbrett. Hver skole har fått opplæring til noen få lærere. Disse skal igjen lære opp resten av kollegiet. Litt usikkert når alle kan få nettbrett, da økonomien i prosjektet er uklart
* Elevrådet ønsker innspill fra FAU om:
	+ Innkjøp av skolegenser
	+ Skolefoto? Har til nå brukt FOVEA? De har fått kraftig kritikk.
	+ Mcash fungerer bra. Men, det har stoppet opp slik at skolen sitter med mye kontanter. Det er mye arbeid å telle opp, så hva anbefaler FAU? Et forslag er høyere priser for de som kjøper kontant
	+ Klasseturer – anbefales å tenke på priser

## Informasjon fra SMU

Evaluering av mitt valg og solidaritetsdagen. 8. og 9. var fornøyde, 10. noe mer kritiske. Skolen fikk inn 36 160,-

Glutenfri mat må neste år selges separat fra annen mat, da flere ble syke i år.

Forslag fra FAU om at SMU-møter ligger før FAU-møter. En uke før er en anbefaling. Line Eik tar dette videre til FAU.

## Informasjon fra arrangement

Foredrag ved Øyvind Dahl. Informativt og bra. Noen i FAU anbefaler at Dahl kan holde foredrag på skolen med jevne mellomrom. Andre anbefaler at fokus på kropp og helse (spiseforstyrrelser, boling, m.m.) også er relevant for et fremtidig foredrag. Dahl holdt foredraget gratis. FAU-leder anbefaler at FAU gir en sum på 3 000,- til arbeidet han gjør. Vi stemte over dette, og det ble vedtatt mot en stemme.

Tilknyttet rus informerte Cathrine Fjørtoft (8B) om at hun er med i et prosjekt i Stavanger som heter «Tett på» - for ungdom i alderen 16-25. Prosjektet er knyttet opp mot helsestasjonene i de ulike bydelene. Målet er at en skal få rask og god hjelp. Fjørtoft lurer på om FAU har ideer til hvordan informasjon om prosjektet kan spres.

Juleballet gikk fint bortsett fra en mistanke om alkohol, og det ble funnet alkohol både blant gutter og jenter i 10. klasse. Det som ble funnet ble beslaglagt og en jente ble sendt hjem. Hendelsen havnet midt i vaktskiftet, så det ble problematisk et noe utfordrende vaktskifte. Anbefalingen til neste år er derfor at instrukser blir skriftliggjort til neste år, slik at alle på vakt vet hva de til enhver tid skal gjøre. Dørvaktene må også anbefales å holde et godt øye med hva som kommer inn. En tredje anbefaling at det er vakter i garderobene, betjent garderobe eller «gjennomsøking» av alle vesker og jakker.

Brusen må etter maten settes oppe, synlig og tilgjengelig for alle.

Pizzaserveringen gikk bedre enn tidligere år, men her er fortsatt noen utfordringer. Buffet er en mulighet – i alle fall på pizzaer som er «spesielle», halal, glutenfri, m.m.

Trygve Christensen (8D) tar ansvaret for å danne en komite for å skriftliggjøre konkrete forslag til fremtidige komitemedlemmer.

## Skolefotografering

Forslag fra FAU:

* Flere tilbydere må vurderes – kanskje mediaelever skal inviteres til å ta bildene, eventuelt trekke inn egne elever som tar valgfaget media og kommunikasjon?
* En representant fra FAU må godkjenne prosessen til det aktuelle firmaet
* Hvis målet med fotograferingen er at skolen skal ha bilder av elevene, kan disse kanskje tas uten å trekke inn et firma?
* Kanskje det ikke er nødvendig å ta klassebilder hvert år?

## 6. Retningslinjer for klasseturer

FAU må lage anbefalinger og ha en gruppe som lager et forslag basert på diskusjonen i dagens FAU-møte

* Hensikt med turen må beskrives – teambuilding er målet, ikke shopping
* Pris må diskuteres, og hva som eventuelt skal selges
* Anbefale å ha i begynnelsen av 10. klasse i stedet for mot slutten (jf. teambuilding)
* En mulighet er at alle reiser har felles reisemål, men på ulike tidspunkt

Gruppen består av: Ole Aasvold (8F), Cato Arnesen (10C), Odd Erik Fjørtoft (8E) og Hilde-Gunn Thorsen (10D). Ole kaller inn til et første møte.

Referent,

Janne Fauskanger